जम्मू: जम्मू-कश्मीर के राजस्व मंत्री अब्दुल रहमान विरी ने बताया है कि पाकिस्तान की तरफ से पिछले 24 घंटों में पुंछ में हुई गोलाबारी में एक नागरिक की मौत हो गई और तीन जवान घायल हो गए. नेशनल कांफ्रेंस के विधायक मियां अल्ताफ अहमद और अन्य विधायकों द्वारा हालिया सीमा-पार गोलीबारी से हुई जान-माल की हानि के संबंध में पूछे गए सवाल का जवाब देते हुए मंत्री ने विधानसभा में बताया कि गुरुवार शाम चार बजकर 20 मिनट पर पाकिस्तानी सेना ने मनकोट सेक्टर में गोलाबारी शुरू की. यहां भारतीय सेना के 22 सिख रेजिमेंट तैनात हैं.